**ANUNŢ**

**În atenţia candidaților la etapa de pretransfer la cerere/pretransfer prin schimb de posturi – sesiunea 2020**

*În conformitate cu prevederile Ordonanței de urgență nr. 70/14.05.2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea* [*Legii nr. 227/2015 privind Codul fiscal*](http://legislatie.just.ro/Public/DetaliiDocumentAfis/224172)*, a* [*Legii educației naționale nr. 1/2011*](http://legislatie.just.ro/Public/DetaliiDocumentAfis/225099)*, precum și a altor acte normative, text publicat în MONITORUL OFICIAL nr. 394 din 14 mai 2020; În conformitate cu prevederile OMEC nr. 4302/21.05.2020 de modificare a Metodologiei-cadru privind mobilitatea personalului didactic, aprobată prin OMEC nr. 5259/12.11.2019;*

1. Etapa de **pretransfer** **la cerere**– sesiunea 2020 se face **la cererea** candidatului:
	1. În aceeași localitate, în localitatea de domiciliu, conform art. 1 alin. (3) din metodologie, pentru apropiere de domiciliu.
	2. Reîntregirea familiei.
	3. În vederea schimbării locului de muncă/a felului muncii, determinat de starea de sănătate a cadrului didactic, la propunerea medicului de medicină a muncii în cf. cu prevederile art. 189, alin. 2, din Legea 53/2003.
2. Pentru etapa de pretransfer au survenit următoarele **modificări**:
	1. Înlocuirea pretransferului consimțit între unitățile de învățământ cu **pretransferul la cerere**;
	2. **Eliminarea condițiilor specifice** stabilite de unitățile de învățământ;
	3. Eliminarea necesității susținerii de către candidați a **probelor practice**;
	4. Eliminarea necesității susținerii de către candidați a **inspecțiilor speciale la clasă**;
	5. **Dosarele de înscriere** la etapa de pretransfer vor fi depuse la ISJ, conform următorului program:

- în 29 mai 2020 interval orar 09.00-14.00

- în 2, 3 și 4 iunie interval orar 09.00-16.00.

**Nu se vor depune documente justificative pentru punctul 10 din cerere.**

Toate documentele vor fi ordonate în dosar conform ordinii precizată în cererea de înscriere iar în fișa de evaluare se va completa obligatoriu punctajul de autoevaluare și pagina/paginile la care se regăsesc documentele.

Pe prima pagină a fișei de evaluare se va nota în câmpul Postul didactic/catedra vizată, disciplina/disciplinele, postului/catedrei la care se va realiza și evaluarea de către comisia de mobilitate.

Cadru didactic care este titular pe o singură disciplină și care dorește să fie evaluat la mai multe discipline va aduce un singur dosar, cu o singură cerere, cu două fișe de evaluare (câte una pentru fiecare disciplină).

Cadrul didactic care este titular pe mai multe discipline va primi același punctaj la ambele discipline pe o singură fișă de evaluare. **Dosarele incomplete vor fi respinse.**

* 1. Posibilitatea ca **ședințele de repartizare** organizate de inspectoratul școlar pentru etapa de pretransfer la cerere să se organizeze și în sistem online, pentru asta vă rugăm ca în cererea de înscriere **să scrieți cu caractere lizibile adresa dumneavoastră de email, în dreptul CNP-ului**;
	2. **Eventualele contestații** la punctajele acordate însoțite de copia cărții de identitate vor fi transmise prin poșta electronică (scanate) la adresele de email: tarasa.daniela@isjbc.ro și olaru.nicoleta@isjbc.ro
	3. Se păstrează obligativitatea susținerii **probelor orale** în situația în care candidații au finalizat studiile în altă limbă decât cea în care se face predarea. Această probă se poate organiza și în sistem online și se evaluează prin acordarea de calificative ”*Admis/Respins*”;
1. Etapa de pretransfer la cerere se desfășoară astfel:
* în perioada 29 mai – 4 iunie 2020 se depun dosarele;
* afișarea punctajelor acordate 5 iunie;
* înregistrarea contestațiilor la punctajele acordate 5 și 9 iunie (contestațiile se pot depune până la ora 23.59 în data de 9 iunie, la adresele de email precizate mai sus);
* organizarea și desfășurarea probelor orale eliminatorii la nivelul ISJ și comunicarea rezultatelor 5 și 9 iunie;
* soluționarea contestațiilor la punctajele acordate și afișarea punctajelor finale 10 iunie 2020;
1. Ședința de repartizare pentru soluționarea dosarelor de pretransfer **prin schimb de posturi** prin consimțământ scris 11 iunie 2020.
2. Ședința de repartizare pentru soluționarea dosarelor de pretransfer **la cerere** vor fi organizate în zilele de 11, 12 și 15 iunie 2020, conform unei programări anunțate anterior.
3. Contestațiile cu privire la modul de soluționare a cererilor în ședințele de repartizare se vor transmite prin poștă electronică până la ora 23.59 în data de 15 iunie 2020, pe adresele de email precizate mai sus, anexând și copia după cartea de identitate.